b"\n_START_ARTICLE_\nVladimir Peter Tytla\n_START_SECTION_\nPrimers anys\n_START_PARAGRAPH_\nVladimir Peter Tytla va n\xc3\xa9ixer el 25 d\xe2\x80\x99octubre de 1904, a Yonkers, Nova York. Els seus pares, que eren immigrants Ucranians, de seguida van veure el talent del seu fill i l\xe2\x80\x99encoratjaven. Al 1914, quan Tytla tenia 9 anys, va visitar Manhattan per veure Gertie the Dinosaur, una actuaci\xc3\xb3 de vodevil animat per Winsor McCay. Mai se\xe2\x80\x99n va oblidar, i va canviar la seva vida per sempre._NEWLINE_Tytla assistia a la New York Evening School of Industrial Design al mateix temps que anava a l\xe2\x80\x99institut. Per\xc3\xb2 amb el temps, l\xe2\x80\x99institut va perdre el seu inter\xc3\xa8s art\xc3\xadstic i el va deixar. Al 1920, amb 16 anys, Tytla treballava al Paramount Animation Studio de Nova York. La seva feina era fer les lletres dels cr\xc3\xa8dits. Li deien \xe2\x80\x9cTytla the Titler\xe2\x80\x9d (Tytla el \xe2\x80\x98titulador\xe2\x80\x99)._NEWLINE_Les seves primeres experi\xc3\xa8ncies en l\xe2\x80\x99animaci\xc3\xb3 van ser als curtmetratges de Mutt and Jeff al estudi del Bronx de Raoul Barr\xc3\xa9 i Joy and Bloom Phable al Greenwich Village studio de John Terry, creador despr\xc3\xa9s de les tires c\xc3\xb2miques de l\xe2\x80\x99aviador Scorchy Smith. \xc2\xa0El seu germ\xc3\xa0, Paul Terry, fundador dels Terrytoons, aviat va contractar a Tytla per treballar als Aesop\xe2\x80\x99s Fables._NEWLINE_En tres anys guanyava un bon salari com a animador i ajudava a la seva fam\xc3\xadlia. La naturalesa simple dels dibuixos animats del moment no canviaven el somni de Tytla, que era convertir-se en artista visual. Va tornar als estudis un altre cop al Art Students League of New York on Boardman Robinson li feia de professor._NEWLINE_Al 1929 va viatjar a Europa amb alguns companys de l\xe2\x80\x99escola per estudiar pintura a Par\xc3\xads. All\xc3\xa0 tamb\xc3\xa9 va estudiar escultura amb Charles Despiau. Per aix\xc3\xb2, se li atribueix el pes i la tridimensionalitat del seu treball, A Europa va ser capa\xc3\xa7 de veure de primera m\xc3\xa0, les peces mestres de les que nom\xc3\xa9s havia llegit. Fidel a la seva naturalesa d no voler ser mai el segon, Tytla va arribar a la conclusi\xc3\xb3 que mai podria superar a aquests mestres i va destrossar la majoria de la seva feina.\n_START_SECTION_\nMatrimoni\n_START_PARAGRAPH_\nUn vespre de 1936 a les classes d\xe2\x80\x99art de Don Graham, una actriu i model de 22 anys de Seattle anomenada Adrienne le Clerc va posar pels animadors, incloent a Tytla. Ella tenia un fort car\xc3\xa0cter, per\xc3\xb2 va admetre: \xe2\x80\x9c el meu got estava mig ple amb entusiasme, el seu sovint mig buit i amb dubtes. \xc3\x89rem definitivament el yin i el yang.\xe2\x80\x9d El seu matrimoni de trenta anys va comen\xc3\xa7ar el 21 d\xe2\x80\x99abril de 1938._NEWLINE_Clarament, era una gran inspiraci\xc3\xb3 i suport pel seu marit, tot i que ella es queixava de que per aconseguir l\xe2\x80\x99atenci\xc3\xb3 del seu marit quan treballava intensament en les seves animacions, havia de quedar-se despullada a la porta.\n_START_SECTION_\nCarrera a Disney\n_START_PARAGRAPH_\nLa Blancaneu i els set nans va sortir el 21 de desembre de 1937. La seg\xc3\xbcent feina que se li va assignar a Tytla va ser animar a Stromboli, un titellaire explosiu i segrestador de nens a Pinocchio (1940). \xe2\x80\x9cBill era poder\xc3\xb3s, musculat, molt nervi\xc3\xb3s i sensible, amb molt d\xe2\x80\x99ego,\xe2\x80\x9d escrivien els animadors de Disney Frank Thomas i Ollie Johnston al seu llibre The Disney Villain. \xe2\x80\x9cTot eren emocions amb Bill. Fos el que fos que anim\xc3\xa9s tenia personatges amb molt expressius a trav\xc3\xa9s de l\xe2\x80\x99acting. Ell no nom\xc3\xa9s va entrar dins de Stromboli, ell va ser Stromboli i va viure el paper.\xe2\x80\x9d_NEWLINE_Brave Little Tailor va ser un curt de Mickey i Minnie Mouse. Tytla va animar el gegant que era tant gran com est\xc3\xbapid. El personatge es va transformar en el \xe2\x80\x9cmodel de tots els gegants de la ind\xc3\xbastria, des dels gags a la personalitat,\xe2\x80\x9d com diuen Johnston i Thomas. El curt va ser nominat a l\xe2\x80\x99Academy Award for Animated Short Film l\xe2\x80\x99any 1939. Per\xc3\xb2 va perdre contra Ferdinand the Bull, un altre curt de Disney, dirigit per Dick Rickard, animat per Milt Kahl i Ward Kimball._NEWLINE_A principis del 1938, Tytla va animar a Yen Sid, el vell mag a \xe2\x80\x9cThe Sorcerer\xe2\x80\x99s Apprentice\xe2\x80\x9d, que finalment es va convertir en un fragment de Fantasia (1940). Tamb\xc3\xa9 est\xc3\xa0 el personatge de Fantasia que Tytla coneixia com Chernabog, la seva pr\xc3\xb2pia versi\xc3\xb3 de Crnobog el D\xc3\xa9u Negre, de la seq\xc3\xbc\xc3\xa8ncia de La Nit a la Muntanya Pelada / Ave Maria. Sovint es diu que Chernabog estava basat en l\xe2\x80\x99actor Bela Lugosi, i Walt el va portar com a refer\xc3\xa8ncia pel personatge. De totes maneres, Bill ja tenia una idea de qu\xc3\xa8 volia i qu\xc3\xa8 no volia de l\xe2\x80\x99interpretaci\xc3\xb3 de Bela. En comptes d\xe2\x80\x99aix\xc3\xb2, va fer interpretar el paper a Wilfred Jackson (a qui se li atribueix el m\xc3\xa8rit per la m\xc3\xbasica de Steamboat Willie), i aix\xc3\xb2 \xc3\xa9s el que va fer servir com a refer\xc3\xa8ncia en viu. Al 1940, Tytla s\xe2\x80\x99havia cansat d\xe2\x80\x99animar dolents. No volia ser encasellat, aix\xc3\xad que va demanar d\xe2\x80\x99animar a Dumbo (nom del protagonista de la pel\xc2\xb7l\xc3\xadcula del 1941), el petit elefant que era ridiculitzat i rebutjat a causa de les seves orelles. Aquest cop va agafar de refer\xc3\xa8ncia al seu fill, Peter. La intenci\xc3\xb3 era fer una animaci\xc3\xb3 no teatritzada i sincera, al intentar posar la personalitat d\xe2\x80\x99un nen dins d\xe2\x80\x99un elefant, perqu\xc3\xa8 d\xe2\x80\x99aquesta manera soni real. El seu fill, Peter Tytla, va cr\xc3\xa9ixer fins a convertir-se en un artista collage, centrat en imatges tretes de cotxes abandonats.\n_START_SECTION_\nLa vaga\n_START_PARAGRAPH_\nAl mateix temps que la Blancaneu i els Set Nans tenia un \xc3\xa8xit indiscutible, les seg\xc3\xbcents produccions ho van tenir m\xc3\xa9s dif\xc3\xadcil a l\xe2\x80\x99hora d\xe2\x80\x99aconseguir diners degut a la guerra d\xe2\x80\x99Europa, tallant els seus ingressos al 50%. Aix\xc3\xb2 va portar a reducci\xc3\xb3 de personal i promeses trencades d\xe2\x80\x99aconseguir asseguran\xc3\xa7a laboral, augments i pagues extres._NEWLINE_Tot i que els millors animadors com Babbitt o Tytla tenien salaris molt alts, eren conscients dels salaris baixos dels ajudants i la gent de producci\xc3\xb3. Babbitt incl\xc3\xbas havia arribat a pagar al seu ajudant amb diners de la seva butxaca. Per\xc3\xb2 a principis del 1941 Babbit va ser acomiadat per participar en activitats sindicalistes. El dia despr\xc3\xa9s Babbitt va portar a 300 treballadors de Disney a la vaga, exigint una representaci\xc3\xb3 sindical. Per sorpresa i decepci\xc3\xb3 de Disney, Tytla es va unir a la vaga. \xe2\x80\x9cJo era partidari del sindicat, i vaig anar a la vaga perqu\xc3\xa8 els meus amics estaven all\xc3\xa0,\xe2\x80\x9d deia Tytla. \xe2\x80\x9cEmpatitzava amb la seva opini\xc3\xb3, per\xc3\xb2 mai vaig voler fer res en contra de Walt.\xe2\x80\x9d La vaga va durar dos mesos i va ser tant divis\xc3\xb2ria que va alterar profundament el curs de l\xe2\x80\x99animaci\xc3\xb3 americana. Quan la vaga va acabar, els EUA va entrar en la Segona Guerra Mundial i l'era daurada es va acabar definitivament._NEWLINE_Tytla va tornar a l\xe2\x80\x99estudi, per\xc3\xb2 \xe2\x80\x9chi havia massa tensi\xc3\xb3 a l\xe2\x80\x99aire,\xe2\x80\x9d segons Adrianne Tytla. Amb Vladimir, \xe2\x80\x9ctot era instintiu i intuitiu, i ara les vibracions eren molt negatives.\xe2\x80\x9d Degut a l\xe2\x80\x99economia de l\xe2\x80\x99estudi en el moment, els enc\xc3\xa0rrecs eren menys desafiants. A Saludos Amigos (1942) Tytla va animar a Pedro (un petit avi\xc3\xb3) i Jose Carioca ( un lloro brasileny). Les seves \xc3\xbaltimes representacions a Disney van ser una bruixa i un professor nazi al curt Education for the Death (1943). La sensaci\xc3\xb3 de Tytla de que no era benvingut a l\xe2\x80\x99estudi, dels treballs menys desafiants, la malaltia de la seva dona, que va estar tres anys amb Tuberculosis, la por de l\xe2\x80\x99atac japon\xc3\xa8s i els desig de viure a la seva granja de Connecticut el van portar a deixar l\xe2\x80\x99estudi. Va renunciar dels estudis Disney el 24 de febrer de 1943, una acci\xc3\xb3 que va lamentar la resta de la seva vida.\n_START_SECTION_\nTreball a Tempo Productions\n_START_PARAGRAPH_\nTytla va deixar Famous Studio a principis del 1950 per treballar a Tempo Productions. Tempo va ser fundada l\xe2\x80\x99any 1946 com a associaci\xc3\xb3 entre David Hilberman i Zack Schwartz. Els dos eren companys de feina de Tytla a Disney. David va ser director art\xc3\xadstic a Bambi i Zack a The Sorcerer\xe2\x80\x99s Apprentice. Van estar entre els fundadors de United Productions of America per\xc3\xb2 despr\xc3\xa9s van vendre les seves accions al seu company Stephen Bosustow._NEWLINE_Al principi preveien produir films educacionals per\xc3\xb2 aviat es va limitar el seu mercat. De totes maneres, Jack Zander, cap del departament d\xe2\x80\x99animaci\xc3\xb3 de Transfilm Inc., productors d\xe2\x80\x99anuncis comercials, se\xe2\x80\x99ls hi va acostar amb una oferta per produir anuncis per la companyia. Primer se\xe2\x80\x99ls hi va encarregar anuncis de Camel. Despr\xc3\xa9s les seves feines inclo\xc3\xafen Standard Brands, Plymouth automobile, National Dairy Association, Tide and Clark Gum Company. Zack Schwarts va deixar la companyia entre els anys 1948 i 1949, per\xc3\xb2 els enc\xc3\xa0rrecs seguien. David Hilberman va decidir ampliar el personal, incloent-hi a Tytla com a director publicitari._NEWLINE_Segons sembla, els dissenys cuadrats frustraven a Tytla, per\xc3\xb2 va produir alguns bons treballs que inclo\xc3\xafen animaci\xc3\xb3 stop motion. Els seus anuncis s\xc3\xb3n la part menys ben recordada de la seva \xc3\xa8poca. Quan va reviure l\xe2\x80\x99inter\xc3\xa8s per l\xe2\x80\x99animaci\xc3\xb3 cl\xc3\xa0ssica als anys 80, hi havia moltes generacions que no estaven disponibles, segurament perdudes. Ra\xc3\xb3 per la cual Tempo va durar poc i va entrar a la llista negra durant els anys 50._NEWLINE_Tytla va aprofitar aquest temps per visitar els seus antica companys de Disney l\xe2\x80\x99any 1954. Al contrari de Babbitt era benvingut i incl\xc3\xbas es va fotografiar amb el seu antic director, Walt."